**Ministru kabineta noteikumu projekta ,,****Grozījumi Ministru kabineta 2016.gada 31.maija noteikumos Nr.328 „Noteikumi par mikroaizdevumiem un starta aizdevumiem”” projekta
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Tiesību akta projekts paredz precizēt Ministru kabineta 2016.gada 31.maija noteikumos Nr.328 „Noteikumi par mikroaizdevumiem un starta aizdevumiem” noteikto finansējumu, atbalstāmās darbības un atbalsta izsniegšanas nosacījumus.Noteikumu projekts stāsies spēkā nākamajā dienā pēc tā publicēšanas oficiālajā izdevumā “Latvijas Vēstnesis”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījumi Ministru kabineta 2016.gada 31.maija noteikumos Nr.328 „Noteikumi par mikroaizdevumiem un starta aizdevumiem”” (turpmāk – noteikumu projekts) veikti pamatojoties uz Attīstības finanšu institūcijas likuma 12.panta ceturto daļu un Eiropas Savienības struktūrfondu un Kohēzijas fonda 2014.–2020. gada plānošanas perioda vadības likuma 20. panta 14. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar šo noteikumu projektu tiek veikti tālāk minētie grozījumi 2016.gada 31.maija Ministru kabineta noteikumos Nr.328 „Noteikumi par mikroaizdevumiem un starta aizdevumiem” (turpmāk – MK noteikumi):1. Šobrīd MK noteikumos paredzamais kopējais 3.1.1.4. pasākumam "Mikrokreditēšana un aizdevumi uzsācējiem" (turpmāk – 3.1.1.4.pasākums) pieejamais Eiropas Reģionālās attīstības fonda (turpmāk – ERAF) finansējums ir 5 milj. euro.

Noteikumu projekts paredz palielināt 3.1.1.4.pasākumam pieejamo finansējumu par 10 milj. *euro* ERAF finansējuma. **Ekonomikas ministrija ierosina novirzīt piešķirto ERAF finansējumu 10 milj. *euro* starta aizdevumu izsniegšanai** (ERAF finansējuma pārdale no 1.prioritārā virziena “Nostiprināt pētniecību, tehnoloģiju attīstību un inovāciju” no sākotnēji 1.2.1.3.pasākumam “Aizdevumi un to procentu likmju subsīdijām komersantiem konkurētspējas veicināšanai” paredzētā ERAF finansējuma, jo šis valsts atbalsta pasākums tika ieviests tikai ar valsts budžeta finansējumu.), lai nodrošinātu efektīvu Eiropas Savienības (turpmāk – ES) fondu līdzekļu izmantošanu, piedāvājot tirgus attīstības tendencēm atbilstošus produktus. Ar noteikumu projektu paredzēts novirzīt papildus piešķirto ES fondu finansējumu programmas finansēšanai 2021.gadā. Ar ES fondu finansējumu aizdevumus akciju sabiedrība "Attīstības finanšu institūcija Altum" (turpmāk – Altum) izsniedza 2016.-2019.gadā, tādēļ atsevišķi tiek nodalīts finansējums, kas tiks izmantots aizdevumiem, kas izsniegti no 2021.gada 1.janvāra, kur ES fondu finansējums tiks izmantots aizdevumu izsniegšanai (likviditātei), lai nav piesaistāms finansējums un attiecīgi nav piesaistīto resursu cena, kā arī sagaidāmajiem zaudējumiem.Ir veikts Programmas, kas tiek īstenota saskaņā ar Ministru kabineta 2016.gada 31.maija noteikumiem Nr.328 "Noteikumi par mikroaizdevumiem un starta aizdevumiem" ietekmes, risku un sagaidāmo zaudējumu, finansiālā rezultāta izvērtējums, kurā tiek vērtēti nosacījumi, kas izriet no šo MK Noteikumu projektā iekļautajām izmaiņām, tai skaitā papildus 2021. gadā piešķirtā ERAF finansējuma. Uz 2020.gada 31.decembri programmas aizdevumu portfelis bija 11.2 milj. EUR (portfelī 721 noslēgti aizdevumu līgumi). Ikgadējais jaunu aizdevumu izsniegšanas apjoms sastādīja 4.5 -5  milj. EUR un 170 – 200 jaunus kredītus.Saskaņā ar Ministru kabineta sēdes 2020.gada 17.decembra protokola Nr.84 91.§ 2.punktu piešķirtais ERAF papildu finansējums finanšu instrumentiem un fondu fondam būs pieejams un atbalstu akciju sabiedrība “Attīstības finanšu institūcija Altum” varēs sniegt tikai pēc darbības programmas “Izaugsme un nodarbinātība” grozījumu saskaņošanas ar Eiropas Komisiju.1. Saskaņā ar 2020.gada 28.aprīļa Ministru kabineta noteikumiem Nr.238 ir veikti grozījumi MK noteikumos, kas nosaka, ka saistībā ar Covid-19 negatīvo ietekmi uz uzņēmumu saimniecisko darbību un maksātspēju, paredzēt iespēju līdz 12 mēnešiem atlikt aizdevuma pamatsummas atmaksu un attiecīgi arī pagarināt kopējo aizdevuma atmaksas termiņu, nosakot, ka šis nosacījums ir piemērojams līdz 2020. gada 31. decembrim.

Tā kā saimnieciskās darbības veicēju vidū joprojām ir jūtama Covid-19 radītā negatīvā ekonomiskā ietekme **Ekonomikas ministrija ierosina MK noteikumu 44.punktā norādīt, ka aizdevuma pamatsummas atlikšana un kopējā aizdevuma termiņa pagarināšana ir iespējama līdz Komisijas regulas Nr. 1407/2013 noteiktā darbības termiņa beigām**. Šobrīd MK noteikumu Nr. 328 23. un 32. punktā ir noteikts maksimālais aizdevuma atmaksas termiņš, līdz ar to iespējams atlikt pamatsummas maksājumus, bet nav iespējams pagarināt kopējo aizdevuma atmaksas termiņu. Minētā situācija negatīvi ietekmē saimnieciskās darbības veicējus, kuriem aizdevuma atmaksas termiņš ir 2021. gada pirmajā pusgadā, kad Covid-19 izplatības dēļ ir būtiski samazinājušies saimnieciskās darbības ienākumi un aizdevuma līguma beigu termiņā aizņēmējs nevarēs atmaksāt aizdevumu. 1. Tiek veikts precizējums MK noteikumu 18.punktā atbilstoši Ministru kabineta 2016. gada 1. marta noteikumu Nr. 118 "Noteikumi par finanšu instrumentu un fondu fonda īstenošanas kārtību darbības programmas "Izaugsme un nodarbinātība" 3.1.1. specifiskā atbalsta mērķa "Sekmēt mazo un vidējo komersantu izveidi un attīstību, īpaši apstrādes rūpniecībā un RIS3 prioritārajās nozarēs" un 3.1.2. specifiskā atbalsta mērķa "Palielināt straujas izaugsmes komersantu skaitu" pasākumu ieviešanai" (turpmāk MK Noteikumi Nr.118) 15.punktā noteiktajam. Altum radušos zaudējumus no neatgūtajiem aizdevumiem sedz vispirms no ERAF finansējuma līdz apjomam, kas noteikts procentuāli no kopējās izsniegto aizdevumu summas, balstoties uz sagaidāmo zaudējumu riska novērtējumu, turpmākos zaudējumus, kas pārsniedz pirmo zaudējumu noteikto robežu, sedz no Altum finansējuma, kas iegūts īstenojot programmu. ERAF finansējums būs Altum saistības pret CFLA, nevis ieguldījums Altum kapitālā, līdz ar to šīs programmas finansējumam nav piemērojami Eiropas Komisijas 09.06.2015 lēmuma “Par valsts atbalstu SA.36904 (2014/N)” 24. un 121. punktā noteiktie pamatkapitāla un rezerves kapitāla nosacījumi. Savukārt paredzot publisko finansējumu Altum pārvaldības izmaksu segšanai tiks ņemti vērā atbilstošā Komisijas regulā noteikti un MK Noteikumu Nr.118 noteiktie robežvērtības limiti un nenosegtās pārvaldības izmaksas Altum plānots segt no šī pasākuma atmaksātā publiskā finansējuma balstoties uz sagaidāmo zaudējumu riska novērtējumu, kā arī ievērojot Eiropas Komisijas 2015. gada 9. jūnija lēmuma Nr. SA.36904 (2014/N) "Par valsts atbalstu un Latvijas Attīstības finanšu institūcijas izveidi” 71 (b) apakšpunktu attiecībā uz pārvaldības izmaksu kompensēšanu.
2. Ņemot vērā piešķirto papildus finansējumu Ekonimikas ministrija ierosina mainīt Altum snieguma rezultātus, nosakot, ka atbalstīto jaunizveidoto komersantu skaits pasākuma ietvaros ir vismaz 415 un atbalstīto saimnieciskās darbības veicēju skaits pasākuma ietvaros ir vismaz 711. Rādītāji noteikti ņemot vērā jau šobrīd sasniegtos rādītājus, tāpat ņemot vērā tendenci starta aizdevumu izsniegšanā, kur vidējais izsniegtais aizdevums ir 20 000 *euro*. Šobrīd sasniegtais jaunizveidoto komersantu skaits pasākumā ir 375 komersanti un atbalstīti 513 unikālie komersanti.
 |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija un Altum |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijā reģistrēti saimnieciskās darbības veicēji |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts neparedz ietekmi uz administratīvo slogu, labvēlīgi ietekmēs tautsaimniecības attīstību. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti |  Līdz ar šī Noteikumu projekta virzību, tika izstrādāti grozījumi Ministru kabineta 2016.gada 1.marta noteikumos Nr.118 “Noteikumi par finanšu instrumentu un fondu fonda īstenošanas kārtību darbības programmas "Izaugsme un nodarbinātība" 3.1.1. specifiskā atbalsta mērķa "Sekmēt mazo un vidējo komersantu izveidi un attīstību, īpaši apstrādes rūpniecībā un RIS3 prioritārajās nozarēs" un 3.1.2. specifiskā atbalsta mērķa "Palielināt straujas izaugsmes komersantu skaitu" pasākumu ieviešanai” – grozījumi attiecībā uz pieejamo finansējumu, kas tika apstiprināti 2020.gada 17.decembera Ministru kabineta sēdē. |
| 2. | Atbildīgā institūcija | Ekonomikas ministrija |
| 3. | Cita informācija |  Noteikumu projekts tiek virzīts apstiprināšanai Ministru kabinetā pēc grozījumiem Ministru kabineta 2016.gada 1.marta noteikumos Nr.118 “Noteikumi par finanšu instrumentu un fondu fonda īstenošanas kārtību darbības programmas "Izaugsme un nodarbinātība" 3.1.1. specifiskā atbalsta mērķa "Sekmēt mazo un vidējo komersantu izveidi un attīstību, īpaši apstrādes rūpniecībā un RIS3 prioritārajās nozarēs" un 3.1.2. specifiskā atbalsta mērķa "Palielināt straujas izaugsmes komersantu skaitu" pasākumu ieviešanai” (VSS-1016). |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts 2020.gada 13.oktobrī ievietots Ekonomikas ministrijas tīmekļvietnē sabiedriskai apspriešanai, tāpat noteikumu projekts tiek saskaņots ar Latvijas brīvo arodbiedrību savienību, Latvijas Finanšu nozares asociāciju, Latvijas Tirdzniecības un rūpniecības kameru. |
| 2. | Sabiedrības līdzdalība projekta izstrādē | Nav saņemti priekšlikumi vai iebildumi. |
| 3. | Sabiedrības līdzdalības rezultāti | Nav saņemti priekšlikumi vai iebildumi. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Altum |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde tiks nodrošināta Altum esošo funkciju ietvaros. |
| 3. | Cita informācija | Nav |

Ekonomikas ministrs J.Vitenbergs

Vīza:

Valsts sekretārs E.Valantis

Priedīte, 67013241

Kristine.Priedite@em.gov.lv